SHBA: 20 vjetori i Muzeut të Holokausit
Ish presidenti Clinton bëri thirrje që muzeu të riangazhohet në ruajtjen e kujtimeve të genocidit të nazizmit
Në një periudhë të jetës së tyre ata nuk u trajtuan si krijesa njerëzore, por në këtë muze këta të mbijetuar të Holokaustit ishin heronj. Dhe kjo kishte një domethënie të madhe për Tamara Wohl, e cila kaloi vitet e para të jetës në një kamp përqëndrimi: Muzeu Përkujtimor i Holokausit u hap në vitin 1993 nga presidenti i athershëm Bill Clinton si dhe autori dhe i mbijetuari i Holokaustit, Eli Vizel. Që të dy ishin dje të pranishëm në ceremoninë me rastin e 20 vjetorit të muzeut. Zoti Vizel kujtoi përvojën e asaj kohe kur e kishte këshilluar presidentin. Ish presidenti Clinton kujtoi se si zoti Vizel dhe hebrenj të tjerë, të tmerruar nga masakrimi i 6 milion bashkëatdhetarëve të tyre, bënë thirrje për ndërhyrje që të ndalej masakrimi i myslimanëve në Bosnje dhe në Kosovë. Ai tha se Muzeu i Holokaustit është ndryshe nga muzeumet e tjerë në Uashington. Zoti Clinton tha se muzeu duhet të përqëndrohet në rolin e së ardhmes: Më shumë se 800 të mbijetuar të Holokaustit dhe 130 veteranë amerikanë të Luftës së Dytë Botërore ishin të pranishëm në ceremoninë e djeshme. Por nuk është e largët dita kur muzeut do t’i duhet të kujtojë Holokaustin pa praninë e të mbijetuarve të tij. Szoszana Schwarz ishte një prej shumë të mbijetuarve që erdhën dhe dhuruan disa dokumenta familjare për muzeumin. Susan Bachrach është kuratore e një ekspozite të re mbi bashkëpunimin dhe bashkëfajësinë në Holokaust. Mike Abramowitz drejton programin e muzeut për parandalimin e genocidit. Ai thotë se ekspozita nderon gjithashtu ata njerëz jo hebrenj, që rrezikuan jetën për të shpëtuar hebrenj, duke u bërë kështu një mësim i moralshëm. Veterani i luftës së dytë botërore, Alfred Henick e kupton se pse të rinjtë nuk duhet ta harrojnë historinë. Ai thotë se kjo është arsyeja që Muzeu i Holokaustit është i nevojshëm për të siguruar që ai genocid nuk harrohet kurrë.